
¡VAHES...  VAHES...! 

Pasafempo  cómico  en  prosa  galega  n-un  acto 

ACTO  ÚNECO 

Unha  cociña  de  aldea.— A  dreita,  á  lareira  con  un  brazado  de  tizos  ace- 
sos  que  desfumarán  por  unha  ben  tisnada  chaminea.— Encolgado  de 
ésta,  un  gancho  de  ferro  que  facerá  de  garmalleira.— Enriba  d’á  lareira 
un  pote  fervendo 

Ó  fondo,  dreita,  unha  artesa  y’  enriba  d’  ela  un  cesto  de  corres  con  pata¬ 
cas  sin  pranar;  contra  á  parede  un  cunqueiro  con  cuneas  é  pratos  de 
barro  de  Buño  é  culleres  de  buxo,  y’ ó  pé  d'el,  un  poyo  prá  pousal-ó 
balde  d’á  auga.— N’ó  mesmo  fondo,  un  pouco  arredada,  á  porta  que 
vai  pr’á  eirá 

Á  esquerda,  á  porta  d’á  corte  d’ó  gando  en  primeiro  térmeno,  y’ en  se¬ 
gundo,  outra  porta  que  se  sopón  d’  a  entrada  ás  escaleiras  que  levan 
ó  sobrado.— Arredor  d’á  lareira,  tallos  pr’á  se  sentar. 

E  á  cerrada  d’á  noite,  d’unha  noite  de  Xaneiro,  n-á  Pontella,  lugar  d’a 
parroquia  de  San  Estebo  d’ó  Monte. 

Dreita  y’ esquerda  ás  d’ó  actor. 

ESCENA  i.a 

(A  tía  Carmela,  viuda  de  Fernández  d’á  Pontella,  de 
cincuenta  anos,  ben  conservada;  inda  non  desmente  a 
sona  de  garrida  é  churrusqueira  que  tivo  n-á  sua 
mocidá. 

Sopra  y‘ atiza  o  lume  con  rabia  é  nerviosamente.— De 
súpeto  érguese  y‘encamiñándose  a  porta  d’a  eirá...) 
(Dende  a  porta).  !Ou  Marica...!  ¡ou  Marica...! 
(Volv endose).  Esta  conxenada  de  esta  filia  non  veu 

o  mundo  senón  prá  me  derramal-á  pacencia. — Ese 
home  volvea  tola  y'  entre  ós  dous  hanme  tiral-ás 
poucas  forzas  que  este  amelgado  frato  me  deixa; 
x-ó  eu  sei. — ¡E  que  ben  soubo  ela  enganar  á  to¬ 
dos...!  Inda  me  lembro  d'  ó  que,  poucas  horas 
antes  de  morrer,  me  decía  ó  defuntiño — Diol-ó 
goce — .  Non  teñas  pena  por  mín,  Carmela,  que 
ahí  che  deixo  unha  filia  que,  como  asomelle  a  sua 
nai,  há  de  sair  unha  moza  de  servicio. — Morrera 
ela,  cariño,  é  quedaras  tí,  que  millor  servida  esta¬ 
ría  eu...  (Volve  a  sopral-ó  lume). 

ESCENA  2.a 

(Tía  Carmela.-  -Logo  Marica,  que  entra  c~o  balde 
d’á  auga  n-á  cabeza.— Pouso  n-ó  poyo,  é  dirixindose 
con  sorna  a  sua  nai  que  sigue  atizando  o  lume...) 

E  logo...  ¿Xa  matou  ó  encendió...? 

( Con  un  ti{ón  n-á  man).  A  tí  era  a  quen  te  había 
de  matar,  mala  filia,  perguiceira,  que  en  canto  ves 
unhas  cirolas  mangadas  n-un  galleto,  xa  che 
se  revira  ó  sentido,  e  non  fas  cousa  con  cousa. 
( Con  sorna).  Eu  coidei  que  andada  ó  lume  n-á 
casa,  porque  a  tal  maneira  de  herrar,  hestra  os  ve- 
ciños  sairon  a  porta,  e  comenzaron  a  oubeal-ós 
cas,  coma  se  andivera  unha  gavilla  n-á  aldea.  ¡Va¬ 
ya  ó  demo...!  Eu  non  sei  como  lie  non  dá  vergon- 
za...  (Entramentres  tira  d'  á  garmalleira  un  caldei- 
ro  que  estará  que  ce  nd  o,  é  báta!  le  unha  pone  a  auga 
fría;  colle  d'  á  artesa  unha  manda  de  relón ,  botaa 
n-á  auga,  romexe  todo  c-ó  á  man,  y’  apañando  o 
caldeiro  pol-ó  aro,  valse  prá  corte  cantando  baixiño). 
(Sentada  onda  ó  lume).  ¿CLue  é  ó  que  rosmas  tí 
perguiceirona...,  acabadora  d'  á  miña  vida...?  ¿Prá 

eso  me  estou  eu  matando  en  che  garda r  limpo  de 
trampas  ó  que  teu  pai — Diol-ó  descanse — arreca- 
dou  con  tanto  trabado. ..?  Pois  mira,  así  Dios  me 
salve  se  che  non  ei  de  acabar  con  todo  antes  de 
morrer.  ¡Ou  que  coidabas  tí...!  ¿que  iba  estar  eu 
aquí  raventándome  a  traballar  é  privándome  de 
moitas  cousas,  que  me  fan  moy  boa  falta,  prá  que 
tí  lie  vayas  meter  todo  n-ó  papo  a  ese  lambeirón 
d’  ó  filio  de  Xaquín  d’ ás  Pombas...?  ¡Rabeara 
él...!  Jé...  a  culpa  n-era  vosa,  non...  ¡Cariño  c-os 
mozos...!  Pois  sabé  que  pol-ó  de  agora,  y'  encan¬ 
to  ela  viva,  n-esta  casa  non  manda  mais  ninguén 
que  Carmela  de  Goros,  y’  aquí  n-entran  mais 
cirolas  que  ás  suas.  ¡Ou  que  coidabas  tí...!  (Bái- 
xase  a  sopral-ó  lume. — Dempois,  cara  á  porta  d'  á 
corte).  Y’  el  pensas  volver  oxe,  ou  é  que  vas  dor¬ 
mir  n-á  corte... 

(S  a  indo  d’á  corte,  é  decote  c-ó  á  tnesma  sorna). 
E  que  estaba  agardando  que  acabase  á  pláutica  prá 
facel-ó  pola-señal... 

(Endinada,  agarra  un  ligón,  é  valse  car-á  Marica 
en  au  ti  tilde  de  lie  dar  có  el).  Mira,  se  non  fora  que 
che  teño  perda  d’  á  roupa — que  vale  mais  c-á  tí-— 
así  eu  medre  se  che  non  metía  ó  tizón  n-ós  olios, 
mal  enseñada,  mália  a  quen  te  non  criou  mellor, 
que  se  en  vez  de  te  criar  a  tí,  oubera  criado  unha 
rancha,  a  estas  horas  tiña  dado  ben  boas  cadelas, 
é  tí  ó  que  das  son  desgustos  ¡Vaya  todo  pol-á 
y’ alma  d' ás  nosas  obligados...!  ¿A  quén  lie  sai- 
ría  esta  condanada  que  lie  consomé  á  pacencia  á  un 
santo...? 

(Que  se  pon  a  laval-ás  cuneas).  E  por  ahí  di  a  xente 
que  mesmamente  son  a  fegura  de  miña  nai  cando 
era  d’  o  meu  tempo...  De  maneira  que  ó  que  se 
herda  non  se  merca... 

(Erguéndose  enrabexadci,  dalle  un  bofetón  que  Ma¬ 
rica  agoanta  sin  repl  icar).  ¿Q_ué  foi  ó  que  dixe- 
ches...?  En  goapa  inda  me  asomellarás  algo,  pró 
en  crianza,  inda  has  nacer  outra  ves  prá  te  poder 
comparar  conmigo. 

Se  me  non  adeprenderon  mais  á  culpa  n-á  tiven  eu. 
Se  n-adeprendiches  mais,  foi  porque  te  non  coidas 
de  outra  cousa  que  andar  todo  ó  día  asobiando 
o  melro. — Se  percuraras  así  pol-ó  que  che  teu  pai 
deixou,  poida  dar  que  tiveras  mais  crianza  é  mais 
aquela  a  tua  nai  ¿Va  que  te  non  lembraches  de  ir 
tornal-á  y'  auga  d’ o  prado  d’  á  Uceira...? 

Inda  estou  á  tempo. 

¡Se  eu  ben  digo  que  tráel-ó  sentido  as  costas...! 

¡Se  se  non  pode  unha  esquecer  de  nada...!  ¡E 
■ 

querías  ir  agora...!  ¿Seique  tés  cita  c-ó  outro. 
langueirona...  c-ó  ese  langrán  que  non  sabe  facer 
outra  cousa  que  andar  todo  ó  día  c-ó  á  carabina 
o  lombo  espantando  ós  corvos  d'  ó  trigo  coma  se 
fora  un  ricachón...?  Y’  á  culpa  ten-a  seu  pai,  que 
é  outro  tan  bo  coma  él,  e  decote  tivo  sona  de  per- 
guiceiro. — Pró  tamen  che  digo  que  se  vos  volvo  a 
atopar  parolando  x  untos...  Velas  (facen  do  a  crusc-os 
dedos  é  bicándoa)  si  por  non.  se  vos  non  escaldo. 
Pois  xa  pode  ir  quéntando  a  y'  auga,  que  inda  nos 
ha  de  atopar  mais  de  catro  veces. 

¿Inda  ó  dis,  demo  de  sinvergonzar 
¿E  por  qué  n-o  hei  decir?  ¿E  algún  pecado  querer 
a  un  home  que  se  soubo  facer  querer  honrada¬ 
mente?  ¿E  algún  crime  o  que  me  a  mín  guste  ese 
home  mais  c-a  todol-os  outros  xuntos?¿E  algunha 
aquela  pousal-os  olios  é  o  corazón  n-un  mozo 
sosmentes  porque  sea  filio  d’  o  Tío  Xaquín  d’  as 
Pombas?  ¿Ten  algún  lixo  que  se  lie  non  vexa? 
Y'  estonces  ¿por  qué  n-ei  de  parolar  c-Q  él...? 

Cala,  Marica,  cala,  que  me  vas  facer  estoupar 
coma  unha  castaña  n-o  lume. — Se  vivirá  teu  pai, 
xuraría  que  n-eras  filia  d’  él. 

Se  meu  pai  viñera  outra  ves  o  mundo,  botaríame 
a  sua  bandición. 

Teu  pai  botaría,  porque  decote  foi  un  cirolazas... 
Eso  ben  o  sabe  vostede. 

Mira,  Marica,  non  me  turres  pol-o  xenio. 

Eu  non  lie  turro  por  nada,  nin  me  metía  con  vos¬ 
tede,  se  vostede  se  non  metese  conmigo. — Deixe 
andal-o  can  c-o  a  roca  que,  o  cabo  d’  as  contas 
a  cousa  halle  sel-a  mesma. 

Este  demoro  de  esta  filia,  naceu  prá  me  tolear,  así 
Dios  me  salve...  Tírateme  de  diante,  Marica,  tíra¬ 
teme  de  diante  que  son  capas  de  facer  unha  con 
duas. — Acomoda  ese  gando,  e  volve  logo  pra  ra¬ 
za  l-o  rosario,  a  ver  se  quere  Dios  que  che  se  vire 
ese  meigallo,  senón  que  San  Andrés  de  Teixide 
e  Nosa  Señora  do  Corpino  nos  vallan,  porque  esta 
casa  vai  acabar  disgraciadamente. 

Bo...  moito  se  mata,  y'  o  cabo,  nin  os  santos,  nin 
as  meigas  se  lie  meten  n-estas  cousas. — E  non  lie 
dea  mais  voltas,  que  o  que  é.  como  él  queira 
outro  home  non  lie  me  há  cair  da  cama. 

Non  repliques,  non  repliques...,  porque  vai  ha¬ 
ber  oxe  n-esta  casa  o  que  nunca  houbo.  ¡Non  che 
me  pasaba  a  risa,  que  o  que  teus  pais  arrecadaron 
con  tanto  trabado,  sirvise  pra  que  ese  langrán 
andivese  por  eses  roleiros  de  Dios  quentando  a 
barriga  o  sol  coma  os  lagartos...!  ¡Rabearás  vos! 
( V irise  Marica  cara  a  corte  pra  acomodal-o  gando , 
o  que  lie  leva  un  bragado  de  palla  que  apaña  d  ’  un 
feixe  que  estará  a  ve  ira  d'  a  porta). 

ESCENA  3.a 

(As  mesmas.— Logo  ó  Tío  Xaquín  das  Pombas,  lióme 
coma  d’ uns  cincoenta  e  tantos  anos,  ben  conservado 
é  de  bó  porte.— Viste  de  cada  día,  pro  con  roupa  ben 
coidada,  a  estilo  d’  os  labregos  acomodados.— E  viudo 
de  Rosa  d’  as  Pombas,  d'  a  que  lie  quedou  un  filio 
úneco,  Xan,  moi  dado  o  señorío,  e  que  bebe  os  ventos 
por  Marica  da  Pontella). 

(Dende  a  porta  da  eirá)  ¡Ou  da  casa...! 

(Dende  áre  uto)  ¿Q_uen  e...? 

(Deuda  a  porta)  ¿El  pódese  entrar...? 

(Dende  d  rento)  Eentre  o  que  sea,  e  choya  a  porta 
pra  aló. 

(Entrando)  Dios  entre  aquí,  e  boas  noites  nos  dea 
Dios  a  todos.  (Pousa  a  un  lado  a  sacha  que  tra¬ 
guen  á  n-á  man). 

Boas  noites  (Popar ando  n-o  Tio  Xaquín).  Cousa 
nova  por  acó... 

Cadrou  así. — Fun  botal-a  y'  auga,  e  de  camiño  di- 
xen,  dis  :  bo...  e  xa  que  che  estou  aquí,  vouche 
dar  unha  volta  pol-a  Pontella  que,  así  coma  así, 
non  volvín  a  tripar  aquelas  portas,  dendes  que  mo- 
rreu  Goros — Diol-o  goce — Y’  aquí  me  tes. 

Pois  achégate  a  diante  y'  arrima  ese  tallo  que  o  que 
é  o  tempo,  non  está  senon  pra  botal-o  día  d’acaba- 
lo  dos  tizos. 

(Sentándose  o  turne).  Y'  abofellas  que  cuase  che  non 
trao  tentos. — Está  caindo  unha  xiada  que  corta  co¬ 
ma  un  fouciño. — ■(  Col  le  un  figón  y’  acende  un  ciga¬ 
rro  que  tira  de  detrás  da  orella), 

Eu  non  sei  que  vai  ser  de  nos. — Nin  quedan  ver¬ 
duras,  nin  comida  pr-o  gando,  nin  leña  de  mo¬ 
do. — O  estéreo  n-as  leiras  arrobando  de  todo  sin 

podel-o  esbardallar... — En  fin  ¡Dios  nos  tienga  de 
su  mano...! 

( Saindo  de  acomodado  gando).  As  boas  noites  lie 
dea  Dios,  Tio  Xaquín. 

(Ropa raudo  n-el a).  Boas  noites,  Mariquiña. — E  lo¬ 
go  ¿seique  andamos  de  parrafeo...? 

¡Como  non  parrafee  con  miña  nai,  ou  c-os  bois! 
Bueno,  bueno. — D-o  voso  tempo,  perguntálle  a 
tua  nai  o  que  ela  facía  n-estas  noites  longas  d’  o  in¬ 
vernó... 

No,  pois  ela  non  di  eso. 

Eu,  n-os  meus  tempos,  mozos  nunca  me  falta¬ 
ron  —en  boa  hora  vaya  dito — ,  per’  o  ben  sabes  tí, 
Xaquín,  que  eu  daba  parola  a  un  cento,  sin  des- 
coidabos  meus  labores,  y’  eso  que,  moitas  e  das 
veces,  a  miña  cociña,  mesmamente  feguraba  unha 
ruada.  — Pro  oxe  en  día,  as  mozas  son  de  outro 
xeito,  Xaquín;  todo  hade  ser  as  escuras...  ou  d-a 
banda  de  fora  d-a  porta...  ou  n-o  pendello...,  ou 
n-o  carreiro  d-a  fonte...,  pro  el  decote  as  agacha¬ 
das. — Foxen  d-a  lus  coma  os  morcegos,  y’  eso  e 
o  que  eu  non  quero,  porque  o  lume  xunto  a  es¬ 
topa... 

Non  digas  mais,  meniños  a  porta... 

Pro,  cando  a  unha  moza  lie  non  gusta  mais  c-a  urt 
mozo,  e  con  ese  lie  non  deixan  parolar  a  lus,  ten 
que  percural-a  escuridade.  (En  autitude  de  se  mar - 
char).  E...  por  un  pouquechiño,  que  me  vou  mun 
brinco  tornal-á  aug'a. 

Xa  che  dixen  que  agora  n-e  horas  de  se  ir  pr-o 
prado. 

Ay...  por  min...  como  vostede  queira,  pro  C-o  ú 
xiada  que  está  caindo,  veremos  que  lie  dá  maña  de 
comer  o  gando. 

Por  eso  que  n-haxa  enfado;  cádrame  en  Camiño,  e 

ningún  traballo  me  eusta  arrimarlle  o  caneiro  un 
par  de  térros. 

Diol-o  pague,  pro  tamen  ela  pode  ir,  e  senon  que 
fora  mais  cedo. 

En  que  quedamos,.,  ¿vou  ou  non  vou...? 

Vaite  logo,  ;e  que  te  non  vaya  buscar  eu...! 

Non  parece  senon  que  me  perdin  algunha  ves... 
(Valse) 

Pro  muller,  que  decote  has  ter  algo  que  repricar... 
(O  Tío  Xaquín).  Cría  fillos,  Xaquín,  cría  fillos ,  que 
eles  che  darán  o  pago. 

E  ti  escusas  de  te  queixar  que,  o  cabo  unha  mu¬ 
ller  inda  se  domea. 

Non  digas,  Xaquín.  non  digas;  des  fillos  quixera 
eu  ter  e  non  unha  filia,  que  un  home  c-un  pau  o 
lombo,  busca  a  vida  de  calquera  xeito,  e  se  ten  al¬ 
gún  tropezó,  aló  elas,  que  eles  pra  casa  de  seu 
pai  non  levan  nada. 

Eso  e  certo,  pr-ó  non  é  o  que  Dios  manda. — Un 
home,  cando  é  home,  se  fai  o  mal.  ben  sabe  que 
o  fixo,  e  se  ten  concencia,  compre  c-o  a  sua  obli¬ 
gación,  como  fan  os  homes. — Ti  ben  sabes  que 
eu,  asi  como  me  ves,  se  non  fora  por  aquela  lixei- 
reza  que  tiven  c-o  a  miña  difunta — que  aquí  pr’  an- 
tre  nos,  abofellas  fora  sin  querer — poida  dar  que 
me  non  casase  c-o  ela;  pró.  xa  feito  o  mal,  non  ti¬ 
ven  cara  a  negalo,  e  dixen,  dis  : — Xaquín,  mozas 
e  verdade  que  hay  moitas  n-a  aldea  que  che  non 
dirán  que  non  se  é  que  as  portendes,  pró  dem- 
pois  decote  han  ter  aquelo  prá  che  enzoufal-a  cara 
y-é  millor  que  limpes  ese  lixo  que  che  saeu  n-as 
Pombas,  que.  asi  coma  así,  as  mulleres  todas  son 
a  mesma  cousa,  dedo  arriba...  dedo  abaixo. — 
Y’ así  foi,  zarrei  os  olios,  e  cando  espertei...  xa  ti¬ 
ña  o  xugo  a  caluga. 

Dempois,  xa  se  sabe,  tivemos  tamen  as  nosas 
cousas,  pro  como  me  non  tiña  nada  que  botar  n-a 
cara,  decote  perdía  ela. — Y’  así  fomos  turrando 
hestra  que  Diol-o  quixo.  —  ¡Pro,  de  calquera  xeito, 
ninguen  sabe  o  que  é  a  falta  de  unha  muller  n-a  ca¬ 
sa,  entramentres  se  n -atopa  sin  ela...! 

Si,  home,  sí;  pro  os  mozos  de  agora  non  che  son 
coma  os  de  denantes. — Parece  que  teñen  empeño 
en  botar  a  perder  unha  muller,  sosmentes  pra  se 
rir  entre  eles  da  valentía. — Oxe  n-hay  crianza,  nin 
temor  de  Dios,  nin  nada. — Eu  decote  o  digo:  — 
mociños  coma  Xaquín  d’  as  Pombas  é  Goros  d’a 
Pontella — Diol-o  goce — n-os  volve  a  haber  n-a  al¬ 
dea,— ¡ay  eso  non...!  Porque  tí,  e  certo  que  tive- 
chel-o  que  tiveches,  pro  ben  se  ve  que  foi  un  des- 
coido,  y’ un  descoido  ten-o  calquera,  amais  que,  ó 
cabo,  lavachel-á  concencia:  pro  dille  eso  os  mozos 
d’ agora,  ¡no  tan,  Xaquín,  n-o  fan  e  acabouse...! 
N-e  eso,  Carmela,  n-e  eso;  e  que  os  mozos  de  ago¬ 
ra  son  mais  espabilados  que  nos. — Virón  mais, 
porque  eles  xa  naceron  c-os  olios  abertos,  e  nos 
inda  damol-as  boqueadas  c-o  eles  zarrados. 

Non  volvas  por  eles,  Xaquín,  que  abofellas  se  hay 
un  bo. — Eu  ben  sei  que  a  culpa  n-é  toda  de  eles, 
elas  tamen  son  boas — e  contra  min  falo,  que  estou 
criando  unha  filia,  é  non  sei  o  que  Dios  lie  terá 
gardado — pro,  abofellas,  andan  todas  coma  as  cá¬ 
etelas,  é  Dios  m-o  perdone  que  non  sei  o  que  digo. 
E  que  tamen  son  mais  espabiladas  que  vos. 

Serán,  non  son  así  pra  traballar,  rabearan  elas. 

Hay  que  lie  dar  a  cada  un  o  seu,  Carmela,  que  nos 
liosos  tempos  tamén  pasaban  dous  cartos  d’  o  mes- 
mo  lerio 

¡CLué  había  de  pasar,  home,  que  había  de  pa¬ 
sar...!  ¿Ti  vichel-á  miña  descant-há  que  vai  botal-a 

auga,  é  inda  non  volveu,..?  E  coidarás  tí  que  está 
razando  pol-a  y’  alma  de  seu  pai...  ( Ergnese ,  é che- 
gándose  a  porta)  ¡Ou  Marica!  (O  Tio  Xaquin)  ¡E 
dempois  queres  que  haxa  pacencia...!  O  caldo  de- 
gaxando  todo  n-o  lar...,  a  facenda  sin  manter... 
o  formento  n-a  artesa  pasándose  de  lébedo... 
y’  ela  sin  aparecer... — E  dempois  que  son  mais 
espabiladas...,  espabiladas  son,  rabieira,  pro  e  d*  a 
léngoa.  (Ponse  a  atiqal-o  turne). 

{Dempois  de  unba  pequeña  pausa).  Ou  Carmela... 
{Enfadada).  ¿Qué  e  o  que  queres...?  ¿Inda  me  vas 
decir  que  teña  pacencia...?  ¡Pois  mira  que  m-atopas 
d-un  aire...!  E  cadra  ben, — é  ben  sabe  Dios  que 
cho  non  quería  decir —  pro  a  culpa  de  todo  esto 
ten-a  o  teu  filio,  que  n-a  deixa  a  sol  nin  a  sombra; 
y'  esto  ten  que  se  acabar,  Xaquin,  ¡esto  ten  que 
se  acabar!... 

¿E  sabes  que  me  estou  decatando  que  tampouco 
ela  lie  non  foxe  moito...? 

¡Pois  cata  que-a  comenencia  e  grande... 

Bo...,  tal  pra  coal. — Pro  non  e  ese  o  caso;- — o  caso 
e  que  o  meu  rapás,  tamén  dende  que  anda  envolto 
c'  o  a  tua  filia,  leve  o  diaño  se  fai  outra  cousa  que 
andar  c-o  a  carabina  o  lombo  axexando  alebre, 
y'  os  trabados  están  todos  sobor  d’  as  miñas  cos¬ 
tas. — ^  '  agora  tamén  digo  eu  que  esto  ten  que 
se  acabar. 

{Endinada).  Pois  a  miña  filia,  pol-o  d-oxe — y’  en 
boa  hora  vaya  dito  — .non  percisa  de  ninguán, 
que  inda  ten  que  comer  n-a  su  casa,  graceas 
a  Dios;  e  se  coidabas  outra  cousa,  coidabas  moi 
mal. — Non  traballei  eu  o  que  trabaliei,  pra  que 
o  lacoeiro  do  teu  filio  vena  runfiar  moy  goapamen- 
te  a  conta  do  que  fixeron  ©s  inais:  non  é  non. 

Para  a  burra,  muller;  agarda  un  pouco  que  o  que 

viña,  inda  ch'  o  non  dixen. — O  meu  filio,  pol-o 
d-oxe,  tamén  pra  si,  ten  abondo,  e  non  percisa, 
libre  d-unha  soberbia,  doteu,  nin  do  de  ninguén. 
— Pro  é  o  caso  que  che  non  viven  un  sin  o  outro, 
e  namentres  estean  así,  as  anadas  lev-as  Dios,  por¬ 
que  non  hay  quen  traballe  de  modo. — Y’  así  eu 
cavilei  que  o  millor  d-o  conto  era  cásalos,  a  ver  se 
acougan,  que  senón...  esto  ech’  e  unha  perdiceon, 
Carmela,  así  Dios  me  salve. 

Xa  che  dixen  que  eu  n-os  quero  n-a  casa,  que  non 
estou  afeita  a  manter  perguiceiros,  nin  traballar 
pra  que  se  outros  adevirtan  a  miña  conta. — E  será 

TIO  XAQ. 

ben  que  te  non  canses  mais. 

Se  me  deixaras  parolar,  podías  aforrar  moito  xe- 
nio,  pro  se  o  queres  parolar  tí  todo,  entonces  terei 
que  me  ir,  porque  che  non  teño  gana  de  perdel-o 

TIA  CARM. 

tempo. 

Pois  acaba  d-unha  ves. 

TIO  XAQ. 

Agarda. — 0  meu  rapas,  ten  pra  sí,  como  che  levo 
dito,  y’  o  que  lie  compre  agora,  e  unha  muller 
que  lie  goberné  a  casa. — El  mirou  pra  tua  filia... 
como  pudo  mirar  pra  outra  calquera,  que  n-eso 
nunca  foi  arroparado...,  e...  gustoulle  a  tua  filia, 
porque,  eso  sí,  e  n-é  porque  tí  esteas  diante,  pro... 
boa  moza  ea,  caranio,  que  inda  eu,  vello  e  todo, 
se  me  vira  n-os  meus  vintecinco,  y’  o  pasado, 
pasado,  recontra,  non  respondo  de  mín. — Pro  n-e 
ese  o  caso. — 0  rapas,  como  tí  comprendes,  veu 
que  lie  chegaba  a  hora  de  se  acomodar,  e  foi  e  dí- 
xome:  Padre:  n-esta  casa  faí  falta  unha  muller, 
pois  dende  que  morreu  miña  nai- — Diol-a  goce— es¬ 
to  anda  coma  o  trasno;  compre  lavar,  y’  hay  que 
buscar  quen  lave;  compre  cocer,  y’  hay  que  percu- 
rar  quen  amañe  a  cocedura;  compre  romendar  unha 
Camisa  ou  unhas  cirolas,  y‘  hay  que  ir  decote  fb- 

ni...  v'  esto,  sin  contar  que  temos  nós  que  facel-o 
caldo,  muxil-as  vacas,  batel-a  manteiga,  y’  outras 
cousas. — Unha  criada,  se  e  vella,  e  unha  disgracia, 
porque  todo  se  volve  reumas  e  tratos,  e  se  é  moza, 
inda  e  mais  disgracia,  porque...  porque  pode  ser 
unha  disgracia. — Y’  así  o  millor  e  que  vostede  se 
case,  se  e  que  non  quere  que  me  case  eu. — Digo- 
che,  Carmela,  que  abofellas  me  crebou  as  cordas, 
e  dixen,  dis:  ten  razón  o  rapas,  caranio,  que  aquí 
compre  unha  muller,  sea  como  sea. — E  destonces, 
fun  e  díxenlle  o  rapas:  Vaite  deitar,  Xan;  teño  que 
cavilal-o  conto,  é  manan  xa  talaremos. — Dígoche 
que  estiven  tod'  á  noite  cavilando,  e  por  mais  que 
romexín  e  romexín,  por  verse  inda  atopaba  algo 
pra  min — que  o  cabo,  os  meus  anos  non  destacía 
vida,  libre  d-unha  soberbia — ,  n-acertei  a  dar  con 
cousa  qu-o  gato  lamba. 

{Toda  remilgos  a) .  Bo . . .  non  buscarías  ben... 

Verás. — Buscar,  busquei,  e...  ¡qué  demoro...! 
tamen — e  n-e  por  me  gabar — paréceme  a  mín  que 
inda  atoparía;  pro  cavileino  millor,  e  dixen:  Xa- 
quín,  o  diaño  estrevilla  moito,  e  se  cadra...  e  coma 
o  que  di,  o  que  non  xoga,  nin  gana,  nin  perde, 
y’ o  mellor  e  que  non  xoges...  pol-o  que  poida 
dar. — Conque,  erguinme  pol-a  mañán,  chamei  o 
rapas,  e  dixenlle  eu  moito:  Vel-aquí,  Xan,  ¿tí  tes 
moza?  Teño. — ¿Y  el  estás  porparado  pra  te  casar? 
— Estou. — ¿Y  ela  quérete? — Quere. — Pois  de  aque- 
la,  antes  oxe  que  mañán.  ¿Q_uen  é  a  moza? — Ma¬ 
rica  d’  a  Pontella. — Caranio,  e  ¿sabes  que  non  tes 
mal  olio?  N-a  puden  atopar  millor. — Quéroch-o 
crer,  ho. — ¿E  tí  contas  c-o  a  Tía  Carmela?  pois 
ben  sabes  que  nos  garda  algunha  aquela,  promes 
do  arreglo  da  pasantía  da  eirá,  e  n-ha  ser  boa  de 
torcer...- — Eso  e  cousa  miña,  pois  xa  me  dixo  o  Se- 


ñor  Maestro  que  como  a  moza  quixese,  o  mais 
amañab-o  él,  y'  a  moza  quere. — Mais  como  a  min 
decote  me  gustou  loval-as  cousas  pol-a  boa  fé,  por 
aquelo  de  que  mais  val  un  cativo  arreglo  que  unha 
preiteada  grande,  cayilei  que  o  millor  era  contar- 
che  o  caso  a  ver  que  decías  ti,  que  o  trato  decote 
e  trato.— Como  ti  comprendes,  eu  non  meto  nada 
n-a  faltriqueira,  pro  como  se  trata  d-un  meu  filio, 
non  quero  que  dempois  teña  que  decir  que  tal 
ou  que  coal. — Así  que,  cavila  ben  o  conto  que, 
así  coma  así,  n-e  que  sea  unha  gran  comenencia, 
pro  tampouco  e  ningunha  cousa  fora  do  orde; 
eso  é. 

TIA  CARM.  E  de  ese  xeito,  a  casa  da  Pontella,  queda  desfeita, 
y’  a  casta  dos  Mariis  que  decote  tivo  sóna  de  gran¬ 
de  n-a  aldea,  cai  pra  se  non  erguer  mais. — Y’  eu 
n’  o  cabo  d-os  meus  anos,  verme  aquí  soliña,  e 
non  de  Dios,  entre  estas  catro  paredes,  coma  se 
fora  unha  caseteira.— Non,  Xaquín,  non;  a  miña  fi¬ 
lia,  pol-o  de  agora,  inda  lie  non  correpresa  de  se 
casar,  e  cando  lie  chegue  o  tempo,  xa  o  facerán-a 
sua  casiña,  que  a  ten  ben  boa,  gracias  a  Dios,  e  en 
boa  hora  vaya  dito. 

TIO  XAQ.  N-e  eso,  Carmela. — A  tua  casa,  ha  ser  decote  a  ca¬ 
sa  dos  Martís  da  Pontella;  porque  anque  a  tua  filia 
se  non  vaya  casar  fora,  de  todal-as  sortes,  non  se 
casará  con  un  Mariis;  mais  anque,  un  falar,  se  de- 
ra  o  caso,  ese  Mariis,  nunca  seria  un  Martis  da 
Pontella. — De  xeito  que,  promes  da  casta,  non  de¬ 
bes  arroparar,  porque  a  casta  e  a  mesma,  que  ca¬ 
se  con  Xan,  ou  case  con  Pedro,  e  promes  da  casa, 
que  demoro,  a  casa  queda  en  pé  o  mesmo,  pois 
non  tendo,  pol-o  doxe,  mais  herdeiros  que  Mari¬ 
ca,  pra  ela  ten  que  ser  todo,  que  case  n-a  casa,  ou 
que  vaya  casar  fora;  e  d-esa  sorte,  xu litando  o 

hérdamo  das  Pombas  que  leva  o  meu  filio,  c-o  hér- 
damo  da  Pontella,  que  leva  a  tua  filia,  faise  un 
maorasgo,  recontra,  que  che  non  hay  can  que  o  ro¬ 
ya. — Y'eu,  vel-aqui,  Carmela,  por  min  que  non 
sea  a  desfeita;  pro  destonces  teño  eu  que  apañar 
unha  criada,  e  cando  elas  ven  que  hay  un  home 
solo  n-a  casa,  e  com’  o  que  di,  de  seguida  queren 
mandar  mais  que  o  amo,  e  se  lie  non  das  creto,  de 
camiño  che  se  escomenzan  a  queixar  que...  guin¬ 
dan  auga  d-enriba  do  corazón...  qu-ó  estámago 
lie  non  coce  a  comida...  que  os  cadrís  andan  coma 
xuncras...,  emprencipia  o  ruxe,  ruxe,  y*  o  diaño 
que  coute  as  léngoas  cando  a  xente  da  en  decir 
que  unha  muller  está...  enferma,  eso  é. — ¿Dixen 
algo,  ou  non  dixen  nada? 

TIA  CARM.  Vel-aquí,  Xaquín,  eu  non  quero  decir  que  non  te¬ 
ñas  algo  de  razón;  decir,  ben  dis;  pro  ¡que  cariño! 
eu  de  ese  xeito,  quedo  sola,  sin  ter  quen  me  ferba 
unha  auguiña,  nin  quen  me  bote  unha  mau,  s-e 
que  algunha  ves  me  fai  falla,  que  todo  pode  ca- 
drar. — Eu  ben  vexo  que  a  miña  filia  se  derrete 
pol-o  teu  rapas,  e  se  se  non  casa  c-o  él,  hestra 
teño  medo  a  algunha  disgracia,  que...  dempois 
non  ten  romedio,  por  moito  que  se  romende  ( cho¬ 
rando) )  ¡pro  coidar  que  hei  quedar  aquí  soliña 
antre  estas  catro  paredes...! 

TIO  XAQ.  N-e  eso,  Carmela. — Eu,  e  com-o  que  di,  se  falei 
mal,  desemula,  pro  coido  de  mín,  que  n-e  cousa 
coma  pra  chorar. — De  calquera  xeito,  n-este  mun¬ 
do  todo  ten  amaño,  y’  esto  tamén  o  a  ter. — Tí  xa 
n-es  unha  nena  pra  te  non  dar  a  razón.— Deix-os 
que  se  casen,  e  se  te  non  atopas  sin  Marica,  ¡que 
carozo!  onde  caben  tres,  tamen  caben  catro;  vas  tí 
tamen  pr-aló,  sin  aquela  ningunha,  pois  unha 
Cambafiña  y‘  un  brazado  de  palla,  inda  o  hay, 

graces  a  Dios,  e  por  eso  non  s-há  de  ancheal-a 
casa,  nin  botar  mais  unto  o  pote. 

( Remil gosamente ).  ¡Dil-as  cousas  d-un  xeito,  que 
cuase  se  che  non  pode  decir  que  non  as  dreitas...! 
Pois  morr-o  conto,  e  non  se  parola  mais  do  caso. 
Ay,  Xaquín,  dígocho  como  o  sinto,  n-a  miña  vida 
coidei  que  a  heredeira  d-os  Martís  da  Pontella, 
chegase  a  emparentar  c-os  Fernandes  das  Pombas 
¡Se  inda  me  parece  que  n-é  certo...!  Pro  dil-as 
cousas  con  tan  boa  aquela,  que,  abofellas,  inda 
coído  que  estou  parrafeando  con  aquel  Xaquín 

das  Pombas  que  eu  conocín  hay  vint-anos...  ¡antes 

- 

do  descoido  de  Rosa...! 

Pois  cata  que  mesmo  11-andas  a  rentes,  porque,  ou 
moito  mente  a  memoria,  ou  sonche  o  d-aqueles 
tempos,  pelos  mais...,  pelos  menos...,  mais  ben 
menos  que  mais. — E  xa  verás  como  son  o  mesmo... 
( Moy  tenra). — ¡Ay,  Diol-o  queira...!  ( Erguéndose 
de  sí/peto).  Pro  esta  rapaza  non  volve... 

Bo...  non  ch-há  de  andar  moy  lonxe  o  melro... 
{pende  a  porta).  ¡Ou  Marica  ..!  ¡Ou  Marica...! 

ESCENA  4.a 

(Os  mesmos  e  Marica  da  banda  de  fora  da  porta. 
—Logo  Xan). 

(De ii de  fora).  ¡Berre  pouco,  muller,  ou  seique 
coida  que  estou  xorda... 

(O  Tio  Xaquín)  ¿Pro  tí  viches,  Xaquín,  que  crian¬ 
za  de  fillos..,?  ¿Tí  viches  que  modos  pra  sua  nai..,? 
(A  Marica)  Anda  xa  pra  d rento, 

(Con  malos  modos). — Agora  vou. 

(A  Marica ).- — Entra,  muller,  entra,  ou  millor  dito, 
entrade,  que  me  ole  a  mín  que  n-há  de  andar  lom 

xe  o  paxáro. — Deixá  os  vosos  contos  pra  outro 
día  que  xá  terés  tempo  ahondo,  e  pasa  pr-acó,  que 
temos  que  tratar  d-outro  lerio. 

(O  Ti  o  Xaqiiin).  ¿E  vostede  qne  sabe  con  quen 
estou  parolando...? 

Sea  quen  queira.  vos  pasa  pr-acó,  que  vos  teño 
que  contar  un  conto  moy  goapo. 

Pasa,  muller,  pasa,  que  o  cabo,  xa  podes  pasar. 

(A  Xan  que  estará  foro).  Pois  xa  que  o  mandan, 
haberá  que  se  guiar.  —Entra  Xan.  ( Entran  os  dous). 
(. Deixando  a  carabina  ond-a  porta). — Dios  entre 
aquí,  e  as  boas  noites  nos  dea  Dios  a  todos. 


/ 

\ 

Boal-as  dea  Dios. 


Sentavos  por  ahí,  que  aquí  Xaquín  non  sei  o  que 
vos  ten  que  decir.  ( Séntanse  os  dous  n-un  tallo  que 
haberá  a  rentes  da  porta  da  corte ,  algo  alonxados 
da  tare  ir  a). 

Vel-aquí,  rapaces,  esto  e  coma  oque  di,  as  cousas 
en  quente. — Aquí  eu  amáis  Carmela,  hay  un  bo 
anaco  que  estamos  temeando  prómes  de  vos;  eu, 
arre  que  sí,  y’  ela,  arre  que  non;  eu  que  por  acó 
e  que  por  aló,  y'  ela  que  tumba  e  que  dalle,  e 
que  seino  eu;  que  das  Pombas  a  Pontella,  que  da 
Pontella  as  Pombas,  que  os  Fernándes  d-unha 
banda,  e  que  os  Martís  pol-a  outra...  o  fin  das 
contas,  pudemos  chegar  a  un  trato,  que  así  coma 
así,  a  xente  parolando  se  entende.— -Conque,  fun 
e  dixenlle  eu;  Carmela:  o  meu  rapas  amail-a  tua 
rapaza,  teño  pra  mín  que  se  queren  ben,  e  cando 
dous  se  queren  ben,  o  millor  e  axugalos  como 
Dios  manda,.,,  denantes  que  se  ax liguen  eles  como 
non  manda  Dios  (A  Tia  Carmela)  ;E  así,  ou  me 
así...? 


Coma  el  avanguelio. 


TIA  CARM. 

Conque,  dempois  d-unha  temeada  grande,  eu  arre 
que  sí,  y'  ela  arre  que  non,  que  por  acó  e  que  por 
aló,  e  que  tumba  e  que  revira,  o  cabo  douse  a  ra¬ 
zón,  e  tratámol-o  casamento  de  Xan  das  Pombas, 
con  Maiica  da  Pontella,  que  de  calquera  xeito,  as 
cousas  teñen  que  ser  como  han  ser,  e  n-hay  que 
dadle  voltas  nin  reviravoltas.  ¿Falo  ben  ou  falo 
mal?... 

Así  foi. 

Boeno;  pois  dempois,  fun  eu  e  dixenlle  a  Carmela: 
Vel-aquí,  Carmela,  as  cousas  hanse  tratar  como 
son,  eu  quero  que  os  rapaces  vayan  pr-aló;  e  foi 
ela  e  dixo  moito:  Boeno,  pro  de  ese  xeito,  eu 
quedo  aquí  soliña,  é  tal  e  que  seino  eu. — E  fun  eu 
e  dixen,  dis:  Non  quedas  sola,  carozo,  que  n-es- 
tamos  tan  lonxe.  —A  tua  filia,  decote  ha  sel-a  tua 
filia,  e  anque,  un  falar,  vaya  pr-ás  Pombas,  pr-ás 
Pombas-  podes  ir  tí  cando  che  veña  ben,  e  sin 
aquela  ningunha. 

Y'  así  foi,  que  dempois  de  dalle  que  tes,  e  que 
tumba  que  revira,  o  cabo  vense  os  homes,  e  dixo: 
Boeno,  pois  logo  xa  que  n-hay  mais  romedio,  sea 
o  que  tí  queiras,  e  Dios  con  todos  (A  Tía  Carme¬ 
la).  ¿El  foi  así  ou  non? 

Eso  e. 

En  decil-as  verdás,  non  me  gana  ninguen,  recon¬ 
tra,  (Os  rapaces).  Y'  agora,  a  ver  que  apoñés  vos, 
E  nos  non  temos  nada  que  apoñer. — Os  bos  fillos 
decote  deben  de  facebo  que  seus  pais  despoñan; 
de  xeito  que,  por  mín,  se  e  que  vostedes  zurraron 
o  trato,  non  se  parola  mais  do  caso 
Pois,  por  mín,  tampouco  n-hei  por  reparo,  — Ben 
sabe  meu  pai  que  decote  fixen  o  que  me  él  man- 
dou,  sin  me  meter  a  averigoar  se  era  torta,  ou  era 
dreita, — Mand-o  meu  pai,  pois  cando  él  o  manda, 

razón  ahondo  terá. — Díme  agora  que  me  case  con 
Marica...  é,  claro,  mand-o  meu  pai,  e  casóme. 
¡Caránio!  ¿E  sabes,  Carmela,  que  non  coidei  que 
tiñamos  fillos  tan  ben  guiados...?  ¿Venia  o  Dios 
que  os  dou,  hó...! 

Se  han  de  sair  a  casta,  non  poden  ser  d-outro  xeito. 
(. Aparte  a  Marica ,  dándolle  un  belisco  n-iin  brazo). 
— Ou  Marica  ¿ y ’  el  será  certo?... 

(. Doéndose ).  ¡Ay...!  Estate  quedo,  hó,  que  poden 
ver  eles. 

(i Coma  quen  non  ve.  nin  oi).  Pois  destonces,  e  ben 
ir  cavilando  cando  ha  de  sel-o  conto,  porque  eu 
ben  sei  que  os  rapaces  non  teñen  presa,  pro  deco¬ 
te  e  millor  que  as  cousas...  veñan  o  seu  tempo, 
anque  non  sea  mais  que  pol-o  ben  ver. 

Eso  e  certo.— As  lengoas,  oxe  en  día,  son  moy 
mal  murado  ras. 

Sí.  y'  o  demo,  moy  estribillante.  ( O  use  ruando  que 
os  rapaces  están  moy  entretenidos,  parolando  as  sitas 
cousas).  Vamos  a  ver,  rapaces,  ¿cando  querés  que 
sea  o  lério? 

( Moy  remilgosa).  Cando  vostedes  manden. — Nos 
non  temos  presa. 

Bo...,  eso  xa  o  sei. — E  destonces,  se  vos  parece, 
será  millor  deixal-o  conto  aló  pro  medio  do  vrau. 
que  son  os  días  mais  longos,  y’  hay  tempo  pra 
todo. 

¿E  non  será  -  moito  agardar,  Tío  Xaquín...? 

Y’  adornáis,  pr-aló,  son  as  noites  moi  curtas...  e... 
bueno,  eu,  por  mín,  non  dixen  nada,  pro  estas 
cousas  teño  ouído  que  deben  ser  dito  e  feito;  ca¬ 
samento  e  filloas,  en  quente, 

¿E  tí  que  dis,  Carmela,..? 

Y'  eu  que  queres  que  che  diga. — -Cada  ves  que 
maxino  que  se  me  vai  a  filia,  pónseme  un  nó  aquí 

n-o  medio  da  gorxa,  que  mesmo  me  non  deixa 
parolar,  pro  tamén  digo  que  o  que  ten  que  ser 
que  sea  logo. 

Pois  estando  todos  acordes,  por  mín,  cando  se 
queira. — Dios  bendiga  todo,  e...  trampa  adiante. 
¿E  así,  ou  n-e  así...? 

Pois  que  o  detremiñen  eles,  que  e  a  quen  mais 
presa  lie  coi  re. 

E  tamén  tes  razón. — (Os  rapaces).  Ou  rapaces,  eso 
do  día,  corre  da  vosa  conta. — Nos  zarrámol-os 
olios,  e  cando  sea  hora,  xá  nos  espertares. — (cál¬ 
vese  pr-á  Tía  Carmela,  e  quedan  os  dous  parolando 
pra  sí). 

Pois  non  se  descoiden  en  adormecer,  que  poida  dar 
que  teñan  que  madrugar.  (A  Xan).  ¿E  tí  que  dis...? 
¿Q_ué  digo...?  Pois  digo  que  non  sei  se  e  certo  o 
que  me  pasa  ou  se  e  que  estou  soñando. — Digo 
que  nin  meu  pai  me  parece  o  mesmo,  nin  a  Tía 
Carmela,  que  alí  vexo,  aquela  Tía  Carmela  que 
tantas  veces  me  abafou,  tratándome  coma  se 
tora  unha  cousa  fora  do  orde. — En  fin,  Marica, 
que  así  Dios  me  salve,  se  aquí  non  anda  algún 
meigallo,  ou  eu  non  entendo  o  lério. 

¿E  tí  non  sabes  ben  que  eu  decote  che  decía:  «da¬ 
te  a  calma,  Xan,  que  miña  nai  hase  vir  as  boas...»? 
E  certo,  pro  inda  me  zoan  n-os  ouidos  aqueles  be¬ 
rros  enchéndome  de  perguiceiro...,  sinvergonza..., 
galopín...,  v’  outras  cousas  mais  que  tí  ben  sabes 
¡se  o  estou  vendo,  e  cústame  caro  creelo...! 

Pois  pódel-o  creer  que  che  e  certo;  e  miña  nai... 
n-e  porque  sea  miña  nai,  pro  bon  corazón,  teño... 
Terá  pro  así  e  todo,  o  que  e  a  min,  inda  me  ha  de 
custar  algún  traballo  mirar  o  dreito  pra  ela;  e  se 
non  fora  por  tí,  recontra,  inda  non  sei  se  lie  non 
diciria  que  non. 

Ay  eso,  como  queiras;  hestra  agora,  inda  estamos 
a  tempo,  e  n-hay  nada  perdido.— Eu  dempois  non 
quero  que  me  veñas  con  esto  ou  c-o  de  mais 
aló. — As  cousiñas  eraras  y’ en  sazón.— Miña  nai, 
boa  ou  ruin,  e  coma  Diol-a  dou,  pro  e  miña  nai, 
y’  o  home  que  sea  meu,  ha  ser  tamen  filio  d-ela.  — 
Se  ves  que  lie  non  podes  perder  esa  aquela  que  lie 
tes,  a  porta  inda  está  aberta,  podeste  ir,  que  me 
non  sirves. 

¡Caránio!  ¿E  sabes  que  te  non  conozo...?  Tíñanme 
dito  que  as  mulleres  non  despechaban  o  ferrollo 
do  peito,  entramentres  lie  non  cenguían  o  home  a 
barbilla  do  xugo;  pro  tí,  non  debes  ser  coma  as 
outras:  tí  xa  franquéal-o  taboleiro  da  alma,  de- 
nantes  que  che  engarren  a  caluga  as  chavellas  da 
xugada. 

A  min  gustáronme  decote  as  cousas  moi  crariñas 
e  desengañadas. 

E  así  debe  de  ser. 

Eu  sei  levar  unha  risa  coma  calquera,  cando  e  ri¬ 
sa;  pro  cando  as  cousas  van  en  serio,  decote  xogo 
c-o  as  cartas  a  vista. — O  que  poida  ser  dempois, 
quero  que  se  vexa  denantes,  pra  que  me  non  poi- 
dan  botar  nunca  n-a  cara,  que  fixen  trampa  n-o 
xogo. — E  se  pro  adiante  hay  engaño,  que  ese  en¬ 
gaño  sirva  pra  enchel-o  corazón  de  risas,  nunca 
pra  arrincar  vágoas  da  y’  alma. 

Vólvoche  a  decir.  Marica,  que  te  non  conozo,  e 
canto  mais  te  oyo  parolar,  sinto  que  se  acende 
mais  n-o  peito  o  cariño  que  che  tiña. — Denantes 
queríate,  como  eu  entendía  que  se  debe  querer 
unha  muller,  como  se  quere  unha  parte  do  corpo 
que  nos  fai  falta  pra  vivir;  oxe,  dempois  de  ouirte 
falar,  páreceme  que  te  quero  d’  outro  xeito,  como 
se  quere  o  alentó,  coma  algo  que  nos  compre,  non 

pra  vida,  senón  pra  dempois  da  vida;  quéroche  co¬ 
mo  se  quere  a  unha  nai,  cando  esa  nai  se  perdeu, 
quéroche  como  se  quere...  (En vos  vaixa )  como  se 
quere.,.  ¡a  Dios!  (Alto).  E  xa  teño  medo  de  morrer 
(agarran doll-as  nians  cariñosamente)  sin  que  os 
teus  brazos  se  cingan  arredor  da  miña  vida...,  sin 
que  o  corazón  latexe  o  par  do  teu  corazón...  sin 
sentir  n-a  miña  boca  o  arume  do  teu  alentó...  sin 
que  seas  miña...  ¡miña...  hestra  dempois  da  morte! 
Non  tanto,  non  pido  tanto. — Sólo  quero  que  me 
queiras  como  deben  querer  os  namorados,  como 
eu  che  quero  a  tí,  y'  e  ahondo  (Signen  parolando 
pol-o  baixo) 

(Enxugando  unha  vágoa  o  ver  a  alegría  dos  rapaces) 
Oü  Carmela  ¿é  tí  víchel-o  diaño...?  ¿E  non  parece 
que  estou  chorando...? 

(Limpándose  tamén)  No  pois  eu  non  parece,  eu 
choro  de  veras. 

(Botón  dolí e  un  trago  ar  redor  do  pescogo  a  Ti  a  Car¬ 
mela.)  Din  que  o  corazón  decote  e  mozo  y'  abofé 
debe  ser  certo. 

(Sopa  raudo  sin  moita  porga  o  trago  do  Ti  o  Xaquin). 
Non  seas  tolo.  non. 

E  que  c-o  estas  cousas,  vólvese  a  espertar  o 
sangre,  que  parecía  morto.  e  n-está  senón  don- 
mente. 

Léria,  léria, 

E  ;va  que  n-acertas  no  que  estou  cavilando.,,? 

Bó...  algunha  toleirada. 

Vel-aquí.  Carmela;  agora  en  serio. — Algún  tem¬ 
po  inda  nos  lovamos  ben  e.,.  ¡que  demoro!.,,  a 
mín  párceme  que  non  somos  tan  vellos  pra  lie  fa* 
cel-a  crus  o  mundo. — Eu  son  libre,  tí  tamén,  os 
rapaces  van  pr-as  Pombas  e.,.  ¿non  podíamos  que» 
dar  nos  n-a  Pontella.,.? 

(Moi  remilgosa).  Non  seas  tolo.  non.¿CLué  decirían 
os  rapaces...?  ¿qué  decirla  a  xente...? 

A  xente  diga  o  que  queira,  que  cada  un  se  oten, 
córneo,  y’  o  que  non  ten  pan.  xa  ceou. — Y’  os  ra¬ 
paces,  o  que  eles  queren,  e  que  os  deixen  solos. 
(Moi  mimosa).  Ay,  pois  eu  non  lie  digo  nada... 
¡Dios  me  librara! 

Por  decir,  dígollo  eu,  verás.  (Os  rapaces).  E  logo, 
¿xa  detremiñastes...? 

Inda  non,  pro  eso  logo  se  detremiña. 

Eu  cavilo  que  tres  somanas,  teñen  ahondo  pra  po- 
ñer  todo  en  orde. 

Non  e  moito,  pro,  como  chegar,  ben  chegan. — 
Y’  agora  temos  que  tratar  d-outra  cousa. 

(Moi  avergonzada).  Non  seas  tolo,  Xaquín... 

(Sin  lie  dar  creto).  Boeno,  pois  e  o  caso  que  vos 
ides  pr-as  Pombas,  pro  esta  muller  queda  aquí 
sola,  porque  n-e  cousa  de  desamparar  esta  vida, 
e...  ¿que  vos  parece  se  me  eu  quedara  c-o  ela...? 

E  dempois  de  todo,  a  cousa  non  ten  malicia,  pro... 
¿e  que  diciría  a  xente?... 

Eso  digo  eu,  porque,  anque  os  seus  anos  n-hay 
porque  desconfiar,  de  calquera  xeito,  as  léngoas 
malamente  se  coutan,  cando  atopan  algún  hoso 
en  que  lamber... 

Eso  mesmo  cavilamos  nos  tamén,  pro  destonces 
dixen  eu  moito:  ¿e  qué...?  o  Señor  Cura,  cústalle 
o  mesmo  trabado  bandecir  a  dous  que  a  catro.  e 
xa  que  Diol-os  dá,  o  mesmo  ten,  unha  comparan¬ 
za,  da  rile  unha  duda  de  hovos,  que  duas... 

Ja...  ja..,  ja.., 

(Avergonzada).  ¿N-o  viches,  Xaquín,  n-o  viches...? 
Pro...  ¿abofellas  falan  en  serio. ..? 

Así  Dios  me  salve,.. 

¿Y'  el  e  certo,  Tia  Carmela,..? 

Bó...  e  que  teu  pai  e  un  toleirón,  pro  non  lie  deás 
creto... 

Pois  mire,  así  coma  así,  eu  inda  n-atopo  a  cousa 
tan  torta,  nin  tan  fora  de  razón;  e  se  lie  hei  de 
decil-a  verdade,  non  lie  me  iba  moi  a  gusto,  cavi¬ 
lando  en  que  vostede  quedaba  aquí  soliña  antre 
estas  catro  paredes,  e  de  ese  xeito,  voume  mais 
leda,  ¿non  cho  parece,  Xan...? 

O  certo  e  que  se  había  de  acabar  eu  pra  escome- 
zar  meu  pai,  tamén  me  parece  que  o  millor  e  que 
acabémol-os  dous  a  un  tempo;  eso  irán  ganando 
os  bés. 

Pois  hala  xá. 

(A  Tía  Carmela).  ¿N-o  viches,  Carmela...?  (Os  ra¬ 
paces).  E  logo  parécevos  ben  que  aló  pra  semana...? 
( Con  sorna).  E  non  sería  millor  aló  pro  cabo  do 
vrau...? 

N-é  moito,  pro  hay  que  ter  en  conta  que  pra  es¬ 
tonces,  apuran  mais  os  trabados,  e.... 

Bueno,  e...  ¿quen  lio  di  a  xente...? 

( Erguéndose  e  encarándose  c-o  púbrico)  E...  je...  je..., 
vos  xa  o  vistes:  o  que  non  quere  caldo...  sete 
cuneas  — Non  se  quería  un  e  van  dous...  o  cora¬ 
zón...  nunca  e  vello,  y’  o  lume  xunta  a  estopa... 
(O  filio).  ¿GLué  dixeches  tí...? 

Eu  non  dixen  nada. 

(O  púbrico).  Pois  logo...  as  boas  noites...  e  dese¬ 
mulen...  je...  je...  ¡Ah!,  e  se  gustan...  un  anaqui- 
ño  de  porco...  e  unha  pinguiña  de  viño,  non  há  de 
faltar,  que  graces  a  Dios  hayno  n-a  casa,  de  xeito 
que...  sin  comprimento  ningún...  Bueno,  pois  lo¬ 
go...  as  boas  noites...,  e  desemulen. 

(Cai  o  paño  pousadamente'). 


FIN 


